  Наталья Тетерина Шуныт куазь лыктоз Удмуртие арнялэн шораз. Со сярысь Гидрометцентрлэн «ВКонтакте» мерлыко вотэсысь нимлыко группаяз ивортэмын. Арнялэн нырысетӥ ӝыныяз куазь вошъяськись луоз, омырын я шуныт, я кезьыт луоз шуыса чаклало. Туннэ кыкшоръем скандинав циклонлэн сӧзнэтаз Удмуртилэн тросаз ёросъёсаз лымыялоз Удмуртиысь ГидрометцентрПуксёнэ улосвылын антициклон вӧлмоз. Нуналлэн нырысетӥ люкетаз лымы усьыны быгатоз, нош кыкетӥяз — кӧс луоз. Омырлэн шоро-куспо температураез -10 градус котырын возиськоз. 27-тӥ толсуре потон уй тужгес но кезьыт луоз — термометръёс -14…-19 градус возьматозы. Вирнуналэ куазь шаплы шуныт кариськоз, ӝытазе температура -2…-5 градус луоз. Озьы ик тӧл кужмоялоз, дырын-дырын лымы но кот лымы усёз, каллен пелляськоз шуыса чаклало. Та арняе тужгес шуныт нунал покчиарня луоз, соку омыр +1…+2 градусозь шунаны быгатоз. Арнялэн пумаз Удмуртиын кӧс куазез возьмало. Температура та дырлы эсэпъёслэсь вылӥынгес луоз шуыса чаклало. Тегъёс: Ижкар Гидрометцентр Удмуртия куазь  